СТАНОВИЩА И ПРЕДЛОЖЕНИЯ от проведени съвместни заседания на Постоянните комисии към Общински съвет Златоград на 11.06.2026 г. от 16:30 часа, към материалите, включени за разглеждане в дневния ред на редовното заседание на ОбС Златоград на 15.06.2026 г. – 16:30 часа.
По т.1. Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.04.2026 - 30.04.2026 г.

1.1. Отчет за финансовото състояние на МБАЛ „Проф. д-р Асен Шопов” ЕООД  гр. Златоград за периода 01.01.2025г. – 31.12.2025г., Данъчна декларация и Годишен финансов отчет на МБАЛ „Проф. д-р Асен Шопов” ЕООД  за 2025 г.

Становище на Постоянните комисии – По т. 1 - Г-н Гюнелиев поиска информация за проекта  по Красива България.  Инж. Хаджийски отговори, че има подадени три оферти, от Русе -120 866,69,  Пловдив – 136 712,64, Момчилград – 137 218,10, това са суми с ДДС. Няма избран изпълнител, срока е до 06.07.2026г. за сключване на договора. 

Комисиите гласуваха проекта на решение  с 10  гласа „за“, 0 „против“ и  0 „въздържал се“ 

По т.1.1. Д-р Личев представи годишния финансов отчет. Информира, че болницата няма просрочени задължения и за четвърта поредна година е с положителен финансов резултат.   

Имаше въпроси, на които бе отговорено. 

Комисиите гласуваха проекта на решение  с 11  гласа „за“, 0 „против“ и  0 „въздържал се“ 

********************
По т.2. Докладна записка относно: Осигуряване на съфинансиране за изпълнение на проект „Осигуряване на достъпна среда за предоставяне на Комплекс от социални услуги в Ц******* за с******** р************* и и********** гр.Златоград“, одобрен за финансиране от Фонд „Социална закрила“ към Министерството на труда и социалната политика и определяне на източник на финансиране, с вх.№ ОС-438/02.06.2026г. и изх.№ 61-00-189/02.06.2026г., постъпила от кмета на община Златоград. 
Становище на Постоянните комисии – Не постъпиха въпроси и коментари. 

Комисиите гласуваха проекта на решение  с 10  гласа „за“, 0 „против“ и  0 „въздържал се“ 

********************
По т.3. Молби и жалби от жители на Община Златоград;

Становище на Постоянните комисии –  
· Жалба от жители на ул. „Г** М****“ с вх.№ ОС-331/14.04.2026г.

Г-жа Чаушева информира, че проекта за ПУП вече е изготвен и е за преглед от експертите, предстои да се обяви на заинтересованите страни. 

· Подписка от жители на с. Старцево с вх.№ ОС-1002/09.12.2025г., относно: Ограничаване на скоростта на МПС по улица „М**********“
Г-жа Чаушева информира, че улицата е с по-голям наклон от 5%, специалната наредба позволява под 5% , затова са взели други мерки – пътни знаци за ограничаване на скоростта, указване на пешеходна пътека. Предстои изпълнението след приемане на бюджета. 

Г-н Иванов каза, че в отговора е записано 40 км., а на заседание на комисията са коментирали за 30 км. Помоли да се прегледат протоколите и до сесия да се уточни. 
· Молба от Сдружение „М***** и********* за р******“ с. Старцево, с вх.№ ОС -447/09.06.2026г. 

Г-н Иванов предложи да се отпуснат средства от 2500 евро към културния календар за мероприятието“Мало и голямо играе, Старцево се цяло люляе“  . 

Комисиите гласуваха предложението  с 9 гласа „за“, 0 „против“ и  0 „въздържал се“ 

· Жалба от живущите на ул. „Я***** З********“ гр. Златоград, с вх.№ ОС-435/01.06.2026г.

Поискано бе до заседание да се предостави писмен отговор. 

· Жалба от В. Ч. относно: Разширение на ел. „Васил Левски“, срещу номер *** с. Старцево, с вх.№ ОС-410/18.05.2026г.
· Допълнение към жалби от М. К. с вх.№ ОС-318/07.04.2026г. 

Г-жа Цекова каза, че не могат нищо повече да отговорят от отговора на двете жалби, които са направили на 3 април.  

· Молба от М******* относно отводняване с вх.№ ОС-245/16.03.2026г.

Поискано бе до заседание да се даде отговор.

· Подписка от живущите на ул. „А******“ № **, с вх.№ ОС-404/15.05.2026г.
Стана ясно, че имат отговор. 

Г-жа Цекова даде информация, че това което са направили като подписка предхожда всякакви действия, защото за да се вкара нов проект трябва да има тяхното съгласие за изграждане на комина – 100%. Да промени от кафе-аператив в такава кухня с обикновено мнозинство решение на общото събрание.   

********************
По т.4. Еднократна финансова помощ за новородени/ осиновени деца на територията на Община Златоград.
Становище на Постоянните комисии – Не постъпиха въпроси и коментари по точката.

· Заявление от Т. Е.– първо родено дете.

Доуточняване, не се гласува. 

· Заявление от Р. Е. – второ родено дете

Комисиите гласуваха първия проект на решение с 8 гласа „за“, 0 „против“ и  0 „въздържал се“ и 1 не гласувал.

· Заявление от А. С. – второ родено дете. 

Комисиите гласуваха втория проект на решение с 9 гласа „за“, 0 „против“ и  0 „въздържал се“
· А. П. – първо родено дете 

Комисиите гласуваха втория проект на решение с 9 гласа „за“, 0 „против“ и  0 „въздържал се“
************************

По т.5. Молби за еднократна финансова помощ.
Становище на Постоянните комисии –
· Молба от Б. Л. – 500 евро. 

Комисиите гласуваха проекта на решение с 9 гласа „за“, 0 „против“ и  0 „въздържал се“ 

· Молба от Р. К. за дъщеря й С. К. – 1000 евро. 

Комисиите гласуваха проекта на решение с 9 гласа „за“, 0 „против“ и  0 „въздържал се“ 

· Д. Ю.– 500 евро.

Комисиите гласуваха проекта на решение с 9 гласа „за“, 0 „против“ и  0 „въздържал се“ 

************************

По т.6. Докладна записка относно: Определяне на имоти – частна общинска собственост, за застраховане през 2026 г., с вх.№ ОС-459/10.06.2026г. и изх.№ 61-00-198/10.06.2026г., постъпила от кмета на община Златоград.

Становище на Постоянните комисии – Г-жа Цекова представи докладната записка. 

Поискано бе до заседание на Общински съвет, да се представи: 

- каква е разликата между миналата година в застраховките и тази? 

- полици, сума

Предложено бе точката да бъде допусната до заседание, обектите да бъдат прегледани от администрацията, ако има такива с отпаднала необходимост, без потребност от застраховане да бъдат премахнати, за да се спестят средства от бюджета. 

Комисиите гласуваха точката да се допусне до заседание с 9 гласа „за“, 0 „против“ и  0 „въздържал се“ 

************************

По т.7. Докладна записка относно: Осигуряване на собствено процентно финансово участие на Община Златоград, като член на Регионално сдружение за управление на отпадъците за регион Мадан и кандидатстване за отпускане на безлихвен заем от Предприятието за управление на дейностите по опазване на околната среда ПУДООС за реализация на проект: „Закупуване на оборудване с екологично предназначение - Компактор, за нуждите на Регионално депо за ТБО – Мадан“, с вх.№ ОС-460/11.06.2026г. и изх.№ 61-00-201/10.06.2026г., постъпила от кмета на община Златоград. 
Становище на Постоянните комисии – Г-жа Цекова представи докладната записка. 

Поискано бе до заседание да се представи: 
Иска се да се закупи компактор за 497 000 евро с ДДС, но не се представя:

· пазарно проучване; 

· сравнение с други оферти; 

· техническа спецификация; 

· обосновка защо точно тази машина струва толкова; 

· анализ дали ремонтът на съществуващата техника е невъзможен или икономически неефективен. 

· Отговор на въпросите: - Общинските съвети в Мадан и Неделино взели ли са подобно решение? Ако само Общински съвет Златоград откаже и не вземе такова решение, дали останалите две общини могат по съдебен ред да си търсят средствата, които би трябвало да се разделят между трите общини или въз основа на някакъв устав или подписан договор, дали имат право да я търсят тази сума, която ние трябва да я дадем за тази вноска да я търсят по съдебен ред и да ни осъдят?

Златоград ще поеме близо 187 000 евро (около 365 000 лв. по текущ курс), а в докладната липсва финансова оценка как това ще се отрази на бъдещите бюджети на общината.

 Не са представени достатъчно доказателства, че цената от 497 000 евро е икономически обоснована и че това е най-доброто решение за общините Златоград, Мадан и Неделино.
Комисиите гласуваха проекта на решение с 1 глас „за“, 5 „против“ и  3 „въздържал се“ 

************************

По т.8. Писмо относно: Връщане на Решение № И 699/21.05.2026г. и Решение № И 700/21.05.2026г. на Общински съвет Златоград, с вх.№ ОС-440/02.06.2026г. и изх.№ 61-00-191/02.06.2026г., постъпило от кмета на община Златоград. 

Становище на Постоянните комисии – Постъпи предложение точката да бъде допусната до заседание.

Комисиите гласуваха точката да бъде допусната до заседание с 10 гласа „за“, 0 „против“ , 0 „въздържал се“
************************

По т.9. Питания
************************

По т.10. Други

· Писмо относно: Изпълнение на Решение № И 650/17.03.2026г. на Общински съвет Златоград, с вх.№ ОС-408/15.05.2026г. и изх.№ 61-00-178/15.05.2026г., постъпило от кмета на община Златоград.

· Писмо относно: Уведомително писмо на директора на Регионална инспекция по околната среда и водите – Смолян, с вх.№ ОС-391/12.05.2026г., постъпило от началника на ДНСК
Поставени бяха въпросите: Какъв е срока за премахване на земната маса/след получаване на писмото от ДНСК/, от речното корито с цел предотвратяване на наводнения? 

Г-жа Чаушева отговори, че е едномесечен срока. До заседание на ОбС ще дадат повече информация.

Уточнено бе, че писмото е от 12.05. до 13.06. е едномесечния срок. Поиска се писмен отговор дали са премахнати натрупаните земни маси. 

· Писмо относно: Постъпила в БД „Източнобеломорски район“ сигнал на „Зелен телефон“ за изсипващи се големи количества земна маса в речното корито на река Върбица, с вх.№ ОС-389/08.05.2026г., постъпило от директора на РИОСВ-Смолян.

Г-н Ликов попита предвидила ли е общината измиване на ул. „Стефан Стамболов“ от пералнята до стария град. Ако е възможно да го предвиди в най-бърз срок. 

Г-жа Чаушева отговори, че изпълнителя на строителните дейности на подстанцията има ангажимент. Информира, че са разрешили прокопаване на настилката за включване в канализация.

*****

ЖЕЧКА ХАДЖИЙСКА
Председателстващ ПК

 на Общински съвет Златоград

Изготвил:
Елмира Топчиева

Гл. специалист Канцелария ОбС

